பொன்னானி

பொன்னானி என்னும் ஊர் கேரளத்தின் மலப்புறம் மாவட்டத்தில் உள்ளது. இது அரபிக்கடலை ஒட்டியுள்ள துறைமுக நகரமாகும். “எரித்ரியன் கடலில் பெரிப்ளல்” என்று பொருள்படும் கிரேக்க நூலில், இவ்வூரை “திண்டிஸ்” எனக் குறிப்பிட்டுள்ளதாக வரலாற்று ஆய்வாளர்கள் கருதுகின்றனர்.The maritime trade of ancient Tamils in plant products. Accessed on 31 ஆகஸ்ட் 2009.. இந்த நகராட்சி ஐம்பது வார்டுகளைக் கொண்டது.	இது 199.42 ச. கிலோமீட்டர் பரப்பளவைக் கொண்டது. 

பெயர்க் காரணம்
பொன்னன் என்ற அரசர் வாழ்ந்ததால் பொன்னானி என்ற பெயர் பெற்றதாகக் கருதுகின்றனர்.
பொன் வாணி என்ற ஆறு பாய்ந்த இடம் என்பதால் இப்பெயர் பெற்றது என்று வேறு சிலரும் கருதுகின்றனர்.
அரபு, பாரசீக நாடுகளுடன் வணிகத்தை மேற்கொண்ட பகுதி என்பதால் பொன் நாணயங்கள் நிரம்பிய இடம் என்ற பொருளில் இப்பெயர் பெற்றிருக்கலாம் என்று வேறு சிலரும் கருதுகின்றனர்.
ஆழ்வாஞ்சேரி தம்பிரான்களின் ஆட்சிக் காலத்தில், பொன்னை ஏற்றிய யானைகளை கோயில்களுக்கு அளித்ததால் பொன் யானை என்ற பெயரே பொன்னானி என்று மருவியதாகவும் சிலர் கருதுகின்றனர். தம்பிராக்களுடெ தம்பிராக்கள்- சி. ராதாகிருஷ்ணன். மலையாள மனோரமா நாளேடு 2011 பிப்ரவரி 19 

சான்றுகள்

வெளி இணைப்புகள்

பொன்னானி நகராட்சி - கேரள அரசு 

பகுப்பு:மலப்புறம் மாவட்டத்தில் உள்ள ஊர்களும் நகரங்களும்